b'\n_START_ARTICLE_\nBremas\n_START_PARAGRAPH_\nBremas (angl. brem)\xc2\xa0\xe2\x80\x93 tradicinis Balio salos ry\xc5\xbei\xc5\xb3 vynas, gaminamas i\xc5\xa1 lipni\xc5\xb3j\xc5\xb3 ry\xc5\xbei\xc5\xb3. Bremas b\xc5\xabna raudonas ar baltas (priklauso nuo raudon\xc5\xb3j\xc5\xb3 ry\xc5\xbei\xc5\xb3, naudojam\xc5\xb3 bremo gamyboje, kiekio), labai saldus ar pussaldis, alkoholio kiekis kinta nuo 5 iki 14\xc2\xa0%. Bremas naudojamas religin\xc4\x97se apeigose._NEWLINE_Lipnieji ry\xc5\xbeiai (balti, raudoni ar abiej\xc5\xb3 mi\xc5\xa1inys) i\xc5\xa1mirkinami, vanduo nupilamas. Tada jie 1 valand\xc4\x85 plikinami garuose ir leid\xc5\xbeiami atau\xc5\xa1ti. Atv\xc4\x97s\xc4\x99 ry\xc5\xbeiai u\xc5\xbes\xc4\x97jami specialia tradicine mikrob\xc5\xb3 kult\xc5\xabra Ragi tape, d\xc4\x97l ko prasideda amiloliz\xc4\x97. Fermentavimo indo dugne ima kauptis skyst\xc4\x85 med\xc5\xb3 primenantis ry\xc5\xbei\xc5\xb3 sirupas. Amiloliz\xc4\x97 vyksta tris dienas, ry\xc5\xbei\xc5\xb3 krakmolas virsta tirpiais cukrumis. Po to \xc4\xafdedama mieli\xc5\xb3, ir prasideda alkoholinis r\xc5\xabgimas, trunkantis apie dvi svaites.'